फराह ने बताया- साजनजी घर आए गाने की आधी शूटिंग डुप्लीकेट ने की है
कोरियोग्राफर-फिल्म निर्माता फराह खान ने हाल ही में 1998 में रिलीज हुई फिल्म 'कुछ कुछ होता है' के गाने साजन जी घर आए के बारे में बात की है। इसी से जुड़ा एक वीडियो सोशल मीडिया पर वायरल हो रहा है। फराह ने डांस रियलिटीFarah told- Duplicate shot half of the song Saajanji Ghar Aaye
कोरियोग्राफर-फिल्म निर्माता फराह खान ने हाल ही में 1998 में रिलीज हुई फिल्म 'कुछ कुछ होता है' के गाने साजन जी घर आए के बारे में बात की है। इसी से जुड़ा एक वीडियो सोशल मीडिया पर वायरल हो रहा है।
फराह ने डांस रियलिटी शो, इंडियाज बेस्ट डांसर में खुलासा किया की "साजन जी घर आए" की शूटिंग के दौरान, सलमान खान सेट पर केवल कुछ घंटों के लिए आते थे, और आधे गाने को उनके बॉडी डबल का उपयोग करके शूट किया गया था।
वीडियो में फराह ने क्या कहा?
इस प्रोमो वीडियो में फराह एक डांसर से बात करती नजर आ रही हैं, जिसने कुछ कुछ होता है में सलमान की डुप्लीकेट भूमिका निभाई थी। फराह कहती हैं, 'रितजी बहुत प्यारा था यार। इसने साजन जी घर आए में, सलमान का आधा गाना सलमान का डुप्लीकेट बनके रितजी ने किया है। वाकई, क्योंकि सलमान आता ही था 2-3 घंटे के लिए। तो बाकी बैक शॉट, टॉप शॉट, वाइड शॉट, सब रितजी करता था।'
बता दें, 'कुछ कुछ होता है' में सलमान खान ने अमन का किरदार निभाया था, जबकि शाहरुख खान ने राहुल की भूमिका निभाई थी।
जब करण को अमन के रोल के लिए नहीं मिल रहा था कोई 
2021 में, फिल्म डायरेक्टर करण जौहर ने खुलासा किया था कि सलमान कुछ कुछ होता है में अमन की भूमिका निभाने के लिए कैसे तैयार हुए थे। करण ने कहा था कि उन्होंने इस रोल के लिए कई एक्टर्स से बात की, लेकिन कोई भी शाहरुख खान की फिल्म में दूसरी मुख्य भूमिका निभाने के लिए तैयार नहीं था।
करण ने आगे बताया की वह जब एक पार्टी में सलमान खान से मिले और सलमान से इस परेशानी के बारे में बताया तब सलमान ने जवाब दिया, 'इस फिल्म को करने के लिए पागल होना चाहिए और मैं वो पागल हूं।'
